Royole, smartphone-ul pliabil cu 1,8 milioane de flexări garantate. Cât costă?
Chinezii de la Royole au lansat FlexPai 2, un smartphone pliabil. Ecranul OLED e garantat la 1,8 milioane de flexări și se pliază în exterior. Varianta basic costă 1.500 de dolari, iar cea high-end, 1.700 de dolari.
După Huawei Mate X și Samsung Galaxy Fold, chinezii de la Royole vin cu un smartphone pliabil și cu o politică de prețuri mai puțin agresivă.Da, FlexPai 2 e chinezesc. Materialul folosit pentru ecran este garantat pentru 1,8 milioane de flexări. Camera foto are 64 de Megapixeli. Modelul de bază are 8GB de RAM și 256GB spațiu de stocare, în vreme ce modelul high-end are 12 GB de RAM și 512GB spațiu de stocare.Firește că are tehnologie 5G, altfel ce rost ar mai fi avut? Și dacă tot ți-am vorbit de prețuri, află că modelul de bază FlexPai 2 costă puțin sub 1500 de dolari, iar cel high-end costă 1700 de dolari. Dacă vrei o comparație, Huawei Mate X îți scoate din buzunar 2.500 de dolari, iar Galaxy Fold, 2.000 de dolari.Dacă te tentează, din 25 septembrie îl poți comanda direct de pe site-ul companiei.